TÖÖDE KIRJELDUS JA HINNAPAKKUMISE NÕUDED
Korteris on planeeritud elutoa, esiku ja köögi osaline remont koos elektritöödega.
Pakkumine peab olema fikseeritud hinnaga vastavalt allpool kirjeldatud töömahule. Pakkumine peab sisaldama kõiki kirjeldatud tööde nõuetekohaseks ja lõplikuks teostamiseks vajalikke töid, abimaterjale, transporti, töövahendeid, ettevalmistus- ja koristustöid, kui ei ole eraldi märgitud, et materjali tarnib Tellija.
Enne pakkumise esitamist on Pakkujal võimalik objektiga kohapeal tutvuda. Pärast objektiga tutvumist ja pakkumise kinnitamist ei käsitleta tavapäraselt ettenähtavaid ning kirjeldatud tööde lõpetamiseks vajalikke töid lisatöödena. Lisatööd tuleb enne nende teostamist Tellijaga kirjalikult kooskõlastada koos hinna ja võimaliku mõjuga tähtajale.
ELEKTRITÖÖD:
ELUTUBA:
· Pistikupesade, interneti-/TV-punktide ja lülitite ümbertõstmine ning uute punktide rajamine vastavalt joonisele
· Olemasolevate mittevajalike elektripunktide eemaldamine/sulgemine
· Vana laevalgusti demonteerimine
· Uue laevalgusti  paigaldus ja ühendus
· Dekoratiivseina LED-valgustuse elektritoite ja juhtimise väljaehitamine vastavalt joonisele
ESIK:
· Pistikupesade ja lülitite ümbertõstmine vastavalt joonisele ning uute punktide rajamine vastavalt joonisele
· Fonoluku ümbertõstmine kõrgusele 1300mm
· Kaabelduse korraldamine, vajaliku kaabelduse vedamine elutuppa / ettenähtud punktidesse (230 V, TV, internet)
· Kõik kaabeldustööd peavad sisaldama: vajalikke materjale, kaablite vedamist, klemmkarpide tarnet, paigaldust, ühendust, štroobimistöid, vajadusel puurimistöid. 
Elektritööde hind peab sisaldama vajalikke kaableid, paigaldus- ja harukarpe, ühendusi, kaablite vedamist, štroobimist, puurimist, olemasolevate mittevajalike punktide eemaldamist/sulgemist ning kõigi elektritööde käigus avatud seinte taastamist viimistlusvalmis seisukorda.
Kõik elektriühendused peavad olema teostatud nõuetekohaselt. Pärast tööde lõpetamist tuleb kontrollida paigaldatud/muudetud elektriahelate ja punktide toimivust.
ÜLDISED TÖÖD:
ELUTUBA:
· Vana seinakatte (Seinex) täielik eemaldamine
· Aluspinna puhastamine ja ettevalmistamine
· Seinte vajalik tasandamine, pragude/aukude ja ebatasasuste parandamine, pahteldamine ja lihvimine
· Kruntimine ja värvimine kuni ühtlase valmis pinnani
· Olemasoleva vaheukseava ettevalmistamine ning uue vaheukse koos lengi ja piirdeliistudega paigaldamine ja viimistlemine
· Olemasoleva laminaat-/põrandakatte eemaldamine
· Aluspõranda seisukorra kontroll pärast vana katte eemaldamist
· Uue põrandakatte paigaldamine vastavalt tootja nõuetele, sh vajalik alusmaterjal (ainult elutoas)
· Olemasolevate põrandaliistude eemaldamine ja uute paigaldamine, sh nurkade ja ühenduste korrektne viimistlemine
· Akna ümbruse vana hermeetiku eemaldamine, pindade puhastamine ning uue sobiva hermeetiku paigaldamine
· Dekoratiivse seinapaneeli ca 2200 × 2600 mm paigaldamine vastavalt Tellija joonisele/visioonile
· LED-ribade, profiilide/difuusorite ning Tellija poolt tarnitud valgustuse paigaldamine dekoratiivseinale
· Dekoratiivseina, TV ja mööbli paigaldamiseks vajalike elektri-/kaabliväljundite säilitamine vastavalt joonisele
ESIK:
· Vana seinakatte (Seinex) täielik eemaldamine
· Seinte ettevalmistamine, tasandamine, pragude/aukude parandamine, pahteldamine, lihvimine, kruntimine ja värvimine kuni valmis pinnani
· Välisukse ümbruse siseviimistluse taastamine pärast ukse vahetust, sh vajadusel kahjustatud pindade parandamine, tasandamine, pahteldamine, lihvimine, kruntimine ja värvimine kuni ühtlase valmis pinnani
· Põrandaliistude eemaldamine ja uute paigaldamine
KÖÖK:
· Vana seinakatte (Seinex) täielik eemaldamine
· Seinte ettevalmistamine, tasandamine, pragude/aukude parandamine, pahteldamine, lihvimine, kruntimine ja värvimine kuni valmis pinnani
· Akna ümbruse vana hermeetiku eemaldamine ning uue sobiva hermeetiku paigaldamine
· Põrandaliistude eemaldamine ja uute paigaldamine
· Radiaatori ümbruse kahjustatud/ebatasase seinapinna taastamine, tasandamine, pahteldamine, lihvimine, kruntimine ja värvimine
· Olemasolevate nähtavate küttetorude ümbruse korrektne viimistlemine
ÜLD- JA MUUD TÖÖD:
· Tööpiirkondade ja säilitatavate pindade kaitsmine tööde ajal
· Säilitatavate konstruktsioonide, mööbli ja muude esemete kaitsmine/katmine
· Olemasoleva põranda/pindade kaitsmine tööde ajal kohtades, kus neid ei vahetata
· Vajalike väiksemate demonteerimistööde tegemine
· Tööde käigus tekkinud avade ja kahjustuste taastamine
· Igapäevane elementaarne töökoha korrashoid
· Pärast tööde lõpetamist ehitusprahi eemaldamine ja tööruumide koristamine
· Kõigi ehitusjäätmete äravedu ja nõuetekohane utiliseerimine
LISATÖÖD:
· Olemasoleva vana mööbli demonteerimine vajadusel, äravedu ja utiliseerimine

MATERJALIDE JAOTUS
Tellija tarnib:
· pistikupesad ja lülitid; 
· elutoa dekoratiivseinapaneelid; 
· elutoa laevalgusti; 
· LED-valgustuse komponendid;
· põrandakate; 
· põrandaliistud; 
· uus vaheuks; 
· vajadusel TV/internet pesad. 
Pakkuja tarnib:
· kõik elektrikaablid, paigaldus-/harukarbid, klemmid, kinnitused ja muud elektritööde kulumaterjalid; 
· pahtli, krundi, värvi, hermeetikud, liimid ja muud viimistlusmaterjalid; 
· põrandakatte alusmaterjali ja paigaldamiseks vajalikud kulumaterjalid; 
· vaheukse paigaldamiseks ning välisukse ümbruse siseviimistluse taastamiseks vajalikud kinnitus- ja viimistlusmaterjalid;
· dekoratiivpaneelide ja LED-profiilide paigaldamiseks vajalikud kinnitused/liimid; 
· kõik muud tööde nõuetekohaseks lõpetamiseks vajalikud abimaterjalid, mida ei ole ülal nimetatud Tellija tarnena. 
Värvitoonid ja nähtavate viimistlusmaterjalide lõplikud valikud kooskõlastatakse Tellijaga enne paigaldamist.

Märkused:
Välisukse demonteerimine ja uue välisukse paigaldamine ei kuulu käesoleva pakkumise töömahtu. Pakkuja töömahtu kuulub pärast ukse vahetust välisukse ümbruse siseviimistluse taastamine vastavalt eespool kirjeldatule.
Ehitustööd peavad olema korraldatud E-L ajavahemikul 08:00-20:00
Korteri plaan ja elektripunktide paigutus: Korteri plaan.pdf
Elutoa TV seina eskiiskujundus: TV_Wall_Technical_Sketch_v1.0.pdf
Elutoa kujundus- ja lõpptulemuse visuaalne referents: Kaunase_Room_3D_Geometry_v1.3.png.
3D visualiseering on kujunduslik referents. Elektripunktide asukohtade ja tehniliste mõõtude puhul lähtuda joonisest. Joonistel näidatud mõõdud võivad erineda reaalsest olukorast.
Kõik võimalikud lisatööd tuleb enne nende alustamist Tellijaga kirjalikult kooskõlastada. Ilma eelneva kirjaliku kooskõlastuseta tehtud lisatöid ei käsitleta automaatselt Tellija poolt tellitud lisatöödena.
Objekti asukoht: Annelinn, Tartu linn, Eesti.

Palume esitada hinnad vähemalt eraldi:
1. ELEKTRITÖÖD + Pakkuja materjalid 
2. ÜLDISED TÖÖD + Pakkuja materjalid 
3. LISATÖÖD (vana mööbli äravedu + utiliseerimine)
4. KOKKU 

Pakkumises palume eraldi märkida:
· hind koos KM-ga / KM-ta
· Tööde alustamise võimalik aeg
· Tööde eeldatav kestus
· Tööde lõpetamise tähtaeg
· Töötajate arv objektil
· Garantiitingimused ning kõik tööd või materjalid, mida Pakkuja hinnas ei sisalda


